སྐྱེ་ཁམས་ཁོར་ཡུག་བཟང་པོ་ནི་ཆེས་འདྲ་མཉམ་གྱི་སྤྱི་བའི་ཐོན་རྫས་དང་ཀུན་ལ་ཧ་ཅང་ཕན་པའི་དམངས་འཚོའི་བདེ་རྩ་ཡིན།འདམ་རར་ས་གོ་ལའི་མཁལ་མར་གྲགས་པས་མཛེས་སྡུག་རྣམ་པར་བཀྲ་བའི་ཡུལ་ལྗོངས་ཡོད་པ་ཙམ་གྱིས་མི་ཆོག་པར།དེ་བས་ཀྱང་སྐྱེ་དངོས་སྣ་མང་རང་བཞིན་ཡིན་དགོས།སྨྱུག་ཐོག་པས་བཅར་འདྲི་བྱེད་རིང་ཤེས་རྟོགས་བྱུང་བར་གཞིགས་ན།དཀར་མཛེས་ཀྱི་མི་རྣམས་ཀྱིས་རང་ཉིད་ཀྱི་མིག་འབྲས་ལ་གཅེས་སྐྱོང་བྱེད་པ་ཇི་བཞིན་འདམ་ར་བདག་སྐྱོང་བྱེད་བཞིན་ཡོད།འདམ་རའི་སྣོད་བཅུད་ལ་ལྟ་ཞིབ་ཚད་ལེན་ལས་དོན་སྤེལ་བ་དང་།སྐྱེ་དངོས་ཀྱི་སྣ་མང་རང་བཞིན་ལ་སྲུང་སྐྱོབ་བྱ་ཆེད།འདམ་རའི་སྤྱི་གླིང་དོ་དམ་བྱེད་ཐབས་བཏོན་ཡོད་པ་དང་།སྤྱི་ཕན་རང་བཞིན་གྱི་ལས་གནས་བཀོད་སྒྲིག་བྱས་ཏེ་ཆེད་དུ་སྤྱི་གླིང་གི་དོ་དམ་སྲུང་སྐྱོང་ལས་ཀ་བྱེད་བཞིན་ཡོད།